User:Qpiii

Kárásztelek
Kárásztelek (Kalóztelek 1241, Kalasztelek 1338, Kaloztheleke 1477, Kalozthelek 1481, Kaluttheleke 1584, Karaztelke 1609, Karasztelek 1679, ) 39,07 km² területű romániai község, mely a Szilágy-fennsík dombos vidékén, a Krasznai-dombságon található. Két falu tartozik hozzá, Kárásztelek (Carastelec) a községközpont, ez 47 km-re található Zilahtól, és Szilágydomoszló (Dumuslau).

A község központjának neve 1241-ben jelenik meg először okiratokban, míg Szilágydomoszlót 1418-ban említik először az írásos emlékek.

A község lakossága az utolsó népszámláláskor 1163 fő volt, ebből 9,2% román, 90,12% magyar es 0,68% roma nemzetiségű.

Kárásztelek jól fejlett mezőgazdaságot mondhat a magáénak. Teljes területének több mint 50%-át szántóföldek teszik ki. Kb. 100 hektár szőlőse van, a szőlőből jó minőségű bort készítenek.

Kárásztelek lakosságának többsége magyar ajkú, ma is őrzött népszokásaik, jellegzetes háztartásaik a községet turisztikailag vonzó helységgé teszik. Jelentős népi építészeti hagyatéka van, házainak oromzata napsugaras, virágmotívumos kazettás diszitésű. Minden év szeptember második vasárnapján megrendezik a falunapokat, a Szent Kereszt Ünnepét.

Külső hivatkozások

 * Kárásztelek honlapja

Carastelec, Sălaj